Године 927. у склопу мировног споразума, Христифорова кћи Марија преименована је у Ирена, што на грчком значи мир, и била је удата за бугарског цара Петра I, Симеоновог сина (927—969). Роман је унапредио Христифора том приликом, стављајући га изнад Константина Порфирогенита. Стефан и Константин су још 924. године крунисани за савладаре, те су постојала петорица царева. Патрикије Никита је 928. године безуспешно наговарао Христифора да се побуни против оца. Због тога је био протеран. Христифор је умро августа 931. године. Отац га је много оплакивао. Софија се након мужевљеве смрти повукла у манастир.